als_Latn dik_Latn sag_Latn
Durrës, 15 Mars 2015 - Sulmuesi i Teutës, Mirel Çota shprehet se ekipi durrsak luan ndeshjen e jetës kundër Tiranës pasi duhen payjetër pikët në këtë ndeshje në mënyrë që Teuta ti largohet fundit dhe se cdo pikë tashmë është një pikë mbijetese shprehet sulmuesi:
"Nuk na lejohet të bëjmë gabime të tjera. Ka ardhur koha të reagojmë".
Çota e konsideron alarmante situatën ku ndodhen bregdetarët dhe kërkon reagim të menjëherëshëm nga skuadra. Sulmuesi e konsideron sfidën me Tiranën tepër jetike, ndërsa thekson se skuadra do ntë futet në fushë për të dhënë më të mirën e saj, me qëllim për ta fituar ndeshjen. Duke marë parasysh organikën e Tiranës dhe kualitetet që kryeqytetasit kanë në gjirin e tyre, sulmuesi shprehet se edhe një pikë i kënaq në këtë sfidë: "Situata është shumë e vështirë dhe nuk tolerohen gabime të tjera.
Ka ardhur koha të reagojmë, sepse kjo përballje për ne është për jetë a vdekje. Ne jemi përgatitur intesivisht për këtë sfidë dhe do të futemi në fushë vetëm për fitore. Por duke marrë parasysh faktin se Tirana është një skuadër cilësore dhe me oirganikë të pasur me lojtarë shumë të mirë, do të na kënaqte edhe një pikë nëse situata do të ishte e tillë. Por sikurse theksova ne do të kërkojmë pikë të plota kundër Tiranës.
Do të jetë një ndeshje shumë e vështirë, por skuadra jonë reagon më mirë kur përballë ka skuadër të fortë. Ne kemi besim se përveçse do të bëjmë një paraqitje të mirë, do të marim rezultat pozitiv ndaj kryeqytetasve", u shpreh fillimisht sulmuesi. Ndonëse në një situatë të vështiorë, në durrës nuk e diskutojnë mbijetesën. Lojtarët e Teutës janë të bindur se skuadra e tyre nuk do të bierë nga kategoria.
"Vërtet po kalojmë momente të vështira, por nuk e diskutojmë mbijetesën. Ju sigurojmë se nuk do të jemi ne skuadra që do të bierë nga kategoria. Shumë shpejt ne do të reagojme dhe do të tregojmë fytyrën e vërtetë të kësaj skuadre, e cila deri më tani ka patur edhe fatin kundra. ne kemi dy përballje në shtëpi me Apoloninë dhe Elbasanin, të cilat të jeni të sigurtë se do t'i mposhtim që të dyja. Kështu që Teuta nuk bën pjesë tek skuadrat që realisht rrezikojnë të bien nga kategoria. Gjatë fazës së katërt të kampionatit ne do të marim disa rezultate pozitive dhe shumë shpejt dont'i lëmë pas me pikë kundërshtarët tanë të supozuar: Apoloninë dhe Elbasanin", përfundoi Çota.
/.B. Agjencia e Lajemeve "Dyrrah"/
als_Latn als_Latn als_Latn als_Latn als_Latn als_Latn als_Latn